als_Latn dik_Latn sna_Latn
Rama-deputetëve: Hidhuni nga një kockë socialistave në rrethe se s’do na japin vota
Kryeministri Edi Rama porositi dje deputetët socialistë që të ulin pakënaqësitë në zonat që ata mbulojnë, para zgjedhjeve vendore të 21 qershorit. Në një takim me ligjvënësit e PS-së të qarqeve Vlorë, Durrës, Gjirokastër, Fier e Berat, kryeministri Rama mësohet se kërkoi prej tyre më shumë angazhim në këto zgjedhje. Sipas burimeve për “Gazeta Shqiptare”, një pikë themelore e takimit ishte kërkesa për bashkëpunim të ngushtë në koalicion, veçanërisht me LSI-në. “LSI ka votat e saj, ndaj duhet patjetër të bashkëpunojmë”, – mësohet të jetë shprehur Rama, në këtë takim. Fillimisht, kryeministri takoi deputetë të qarqeve të Vlorës, Durrësit e Gjirokastrës, ndërsa pasdite priti ata të Beratit dhe të Fierit. Në të dyja takimet ishte i pranishëm edhe kryetari i grupit parlamentar të PS-së, Gramoz Ruçi dhe ministrat ish-deputetë, sipas qarqev
als_Latn als_Latn